Pariah

Pariah הוא סרט דרמה אמנותי אמריקאי משנת 2011, שנכתב ובוים על ידי די ריס. הוא מספר את הסיפור של אליקה (אדפרו אודויה), בת ה-17, נערה אפרו-אמריקאית המאמצת את הזהות שלה בתור לסבית. בכורת הסרט הייתה בפסטיבל סנדאנס 2011, והוא זכה שם בפרס המצוינות בסינמטוגרפיה.

עלילה
אליקה היא בת 17, ומבלה במועדונים עם חברתה הלסבית לורה. לאט-לאט אך באופן בלתי מעורער, אליקה עוברת תהליך השלמה עם הזהות שלה כלסבית בוצ'ית, שאוהבת בגדים משוחררים ונוחים ותחתוני גברים. אמא שלה, אודרי, מתנגדת הן לאופן לבושה והן לחברותה עם לורה. בחשד גובר לגבי מיניותה של אליקה, היא מכריחה אותה ללבוש בגדים נשיים ודוחפת אותה לתוך חברות עם בינה, נערה מהכנסייה שלה. לאליקה יש מערכת יחסים טובה יותר עם אביה ארתור, שהוא בלש משטרה.

לאחר היכרות מביכה מעצם העובדה שהחברות היא בעצם יוזמת הוריהן, אליקה ובינה מתקרבות. אליקה מתחילה לפתח רגשות כלפי בינה, ומתחילה לבלות איתה יותר זמן מאשר עם לורה, דבר המעורר בלורה טינה. ארתור חוזר מאוחר כמה פעמים מהעבודה, מה שמרתיח את אודרי והם רבים לעיתים קרובות. ארתור פחות מוטרד ביחס לאליקה מאשתו, וחושב שבתו עוברת תקופה, אך הוא מזהיר אותה מהשכונה של הבר הלסבי, ואומר לה שלא בטוח שם.

לילה אחד, אחרי הופעת רוק, אליקה ובינה יושבות בחדרה של בינה, ובינה מתחילה ללטף ולנשק את אליקה. בהתחלה אליקה מהססת, שכן אין לה ניסיון אינטימי. עם זאת, בסופו של דבר היא מגיבה והשתיים מעבירות יחדיו את הלילה. בבוקר, אליקה מדברת עם בינה על מה הן רוצות ממערכת היחסים שלהן, אבל בינה אומרת לה אין שום מערכת יחסים, ושהיא לא "באמת לסבית", ורואה את המפגש הפיזי שלהן כמשהו חווייתי. לאליקה נראה שכל מה שמטריד את בינה זה שאליקה לא תספר לאף אחד מה קרה ביניהן, ואליקה נפגעת. היא חוזרת הביתה, ובוכה במשך שעות.

בינתיים, אודרי וארתור רבים מריבה חריפה, בין היתר לגבי אליקה. על אף אזהרותיה של אחותה הקטנה, שרונדה, אליקה יורדת על הוריה, מתערבת בוויכוח ביניהם, ויוצאת בפניהם מהארון. אודרי תוקפת את אליקה באכזריות בזמן שארתור מנסה לרסן אותה. אליקה בורחת לביתה של לורה, והשתיים משלימות. אודרי מנסה להתנהג כאילו לא קרה כלום לאחר מכן, דבר המכעיס את משפחתה. ארתור נפגש עם אליקה, מתנצל על התנהגותה של אודרי, ומבקש מאליקה לחזור הביתה, תוך חצי הבטחה ש"יהיה אחרת". אליקה מסרבת, ובמקום מחליטה לעבור לקליפורניה כדי להתחיל לימודים מוקדמים באוניברסיטה. היא אומרת לאביה, "אני לא בורחת; אני בוחרת."

 השחקנים 
 אדפרו אודויה: אליקה
 אפטון ויליאמסון: מיקה
 אאשה דייוויס: בינה
 צ'ארלס פרנל: ארתור
 קים וייאנס: אודרי
 פרנל ווקר: לורה
 סהארה מלסה: שרונדה

 הפקה 
הסרט הוא עיבוד באורך מלא/הרחבה של סרטה הקצר עטור הפרסים מ-2007 באותו השם של התסריטאית-במאית די ריס. ספייק לי הוא אחד המפיקים בפועל של הסרט. הצילומים התרחשו באזור העיר ניו-יורק, בעיקר בשכונת פורט גרין בברוקלין.

 ביקורת 
הקרנת הבכורה של Pariah הייתה בפסטיבל סנדאנס 2011, בו זכה בפרס הצילום הטוב ביותר. הסרט הוקרן בפסטיבל הקולנוע הבינלאומי של טורונטו בספטמבר 2011.

Pariah זכה בעיקר בביקורות חיוביות ולשבחים. לסרט יש דירוג של 93% באתר Rotten Tomatoes, בהתבסס על 103 ביקורות. ביקורת הקונצנזוס באתר אומרת, "עם אותנטיות זורמת וביצוע מפעים מאת השחקנית הראשית אדפרו אודויה, Pariah הוא סרט התבגרות/יציאה מן הארון עוצמתי, המסמן את הגעת הכישרון החדש והטרי של התסריטאית/במאית די ריס."

בביקורתו בניו יורק טיימס, מבקר הקולנוע. איי. או סקוט כתב שלצפות באדפרו אודויה בסרט זה "לחוות ריגוש הגילוי." סקוט ממשיך וכותב ש"לסרט יש נקודה שהוא רוצה להעביר, נקודת מבט לטעון לה, אבל הוא גם, מעל לכל, רוצה להאיר על יקום מלא משמעות ורגש של אינדיבידואלית."

AutoStraddle הציב את הסרט במקום ה-6 ברשימת "102 סרטי הלסביות הטובים בכל הזמנים".

אדפרו אודויה הייתה מועמדת לפרס Independent Spirit לשחקנית הראשית הטובה ביותר.

 פרסים/מועמדויות 
 פרס  קטגוריה  מועמד  תוצאה אגודת מבקרי הקולנוע האפריקאים-אמריקאים  הסרט הטוב ביותר  Pariah   הסרט העצמאי הטוב ביותר  Pariah   משחק פורץ דרך  אדפרו אודויה   פרסי Black Reel  הסרט הטוב ביותר  Pariah   הבימוי הטוב ביותר  די ריס   השחקנית הטובה ביותר  אדפרו אודויה   התסריט הטוב ביותר די ריס   שחקנית המשנה הטובה ביותר  קים וייאנס    פרנל ווקר  האנסמבל הטוב ביותר  צוות השחקנית   משחק פורץ דרך  קים וייאנס    אדפרו אודויה   Black Film Critics Circle הסרט הטוב ביותר  Pariah  הבמאי הטוב ביותר  די ריס   התסריט המקורי הטוב ביותר די ריס   הסרט העצמאי הטוב ביותר  Pariah   משחק פורץ דרך  אדפרו אודויה   פרס אינדפנדנט ספיריט  השחקנית הטובה ביותר  אדפרו אודויה   פרס NAACP Image הסרט העצמאי הטוב ביותר  Pariah   הסרט הטוב ביותר  Pariah   השחקנית הטובה ביותר  אדפרו אודויה   שחקן המשנה הטוב ביותר צ'ארלס פרנל   שחקנית המשנה הטובה ביותר  קים וייאנס  

 קישורים חיצוניים 


 הערות שוליים 

קטגוריה:סרטי 2011
קטגוריה:סרטי להט"ב אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:יצירות זוכות פרס התקשורת של הליגה ההומו-לסבית נגד השמצה